62017TO0613_INF
Digriet tal-Qorti Ġenerali (It-Tmien Awla) tat‑22 ta’ Jannar 2025 –La Guirigaña et vs BĊE u SRB
(Kawża T-613/17)
“Rikors għal annullament u għad-danni – Politika ekonomika u monetarja – Mekkaniżmu uniku ta’ riżoluzzjoni tal-istituzzjonijiet ta’ kreditu u ta’ ċerti impriżi ta’ investiment – Skema ta’ riżoluzzjoni fir-rigward ta’ Banco Popular Español –Inammissibbiltà manifesta parzjali – Rikors parzjalment manifestament infondat fid-dritt”
1.
Rikors għal annullament – Atti li jistgħu jiġu kkontestati – Kunċett – Atti li jipproduċu effetti legali vinkolanti – Atti preparatorji – Deċiżjoni ta’ adozzjoni ta’ skema ta’ riżoluzzjoni mill-Bord Uniku ta’ Riżoluzzjoni (SRB) – Dħul fis-seħħ – Assenza ta’ produzzjoni ta’ effetti legali vinkolanti – Esklużjoni
(Artikolu 263 TFUE; Regolament tal-Parlament Ewropew u tal-Kunsill Nru 806/2014, Artikolu 18(1) sa (8) u Artikolu 30(1) u (2)
(ara l-punti 13 u 14)
2.
Responsabbiltà mhux kuntrattwali – Kundizzjonijiet – Illegalità – Dannu – Rabta kawżali – Kundizzjonijiet kumulattivi – Assenza ta’ waħda mill-kundizzjonijiet – Ċaħda tar-rikors kollu kemm hu
(It-tieni paragrafu tal-Artikolu 340 TFUE)
(ara l-punt 19)
3.
Responsabbiltà mhux kuntrattwali – Kundizzjonijiet – Rabta kawżali – Oneru tal-prova
(It-tieni paragrafu tal-Artikolu 340 TFUE)
(ara l-punt 20)
4.
Responsabbiltà mhux kuntrattwali – Kundizzjonijiet – Rabta kawżali – Nuqqas ta’ istituzzjoni li taġixxi – Kawża determinanti tad-dannu li ma jirriżultax mill-imsemmija astensjoni – Assenza ta’ rabta kawżali
(It-tieni paragrafu tal-Artikolu 340 TFUE)
(ara l-punt 21)
Dispożittiv
1)
Ir-rikors huwa miċħud bħala parzjalment manifestament inammissibbli u parzjalment manifestament infondat fid-dritt.
2)
Ma hemmx lok li tingħata deċiżjoni dwar it-talbiet ta’ intervent tar-Renju ta’ Spanja, tal-Kummissjoni Ewropea, ta’ Banco Santander, SA, ta’ Banco Popular Español, SA kif ukoll ta’ Diego Martinez Pastor, Maria Emilia Antón-Pacheco Maqueda, Pablo Sanchez Romero u Ana Isabel Calvo Monje.
3)
La Guirigaña, SL u r-rikorrenti l-oħra li isimhom jidher fl-anness huma kkundannati jbatu l-ispejjeż tagħhom kif ukoll dawk sostnuti mill-Bank Ċentrali Ewropew (BĊE) u mill-Bord Uniku ta’ Riżoluzzjoni (SRB).
4)
Ir-Renju ta’ Spanja, il-Kummissjoni kif ukoll Martinez Pastor, Antón-Pacheco Maqueda, Sanchez Romero u Calvo Monje għandhom ibatu l-ispejjeż tagħhom relatati mat-talbiet ta’ intervent.
5)
Banco Santander għandu jbati l-ispejjeż tiegħu kif ukoll dawk sostnuti minn Banco Popular Español relatati mat-talbiet ta’ intervent.